તે વખતના અમેરીકાના પ્રમુખ બરાક ઓબામાએ કોંગ્રેસના ચુંટાયેલા નેતાઓને ઇમીગ્રેશના કાયદાઓમાં જરૂરી સુધારાઓ કરી અમેરીકામાં તે સમયે એક અંદાજ અનુસાર ૧૧ મીલીયન જેટલા લોકો ગેરકાયદેસર રીતે વસવાટ કરતા હતા તેઓના માટે યોગ્‍ય પગલા ભરવા વિનંતી કરી હતી અને તે અંગે કોઇ પણ પ્રકારના પગલા ન ભરાતા આવા લોકોને દેશ નિકાલ ન થવું પડે તે માટે ૨૦૧૨ની સાલમાં એક ડાકાનો પ્રોગ્રામ જાહેર કરવામાં આવ્‍યો હતો અને તેનો આઠ લાખ જેટલા લોકોએ લાભ લઇ વર્ક પરમીટ પણ મેળવી હતી. અને તેની સાથે સાથે તેમણે વધુ અભ્‍યાસ પણ શરૂ કરી જરૂરી જ્ઞાન પણ પ્રાપ્ત કરવાની શરૂઆત કરી પરંતુ ૨૦૧૭ના વર્ષની શરૂઆતમાં પ્રમુખ બરાક ઓબામાની સત્તા પૂર્ણ થતા નવા પ્રમુખ તરીકે ડોનાલ્‍ડ ટ્રમ્‍પે સતાના સૂત્રો હસ્‍ત ગત કર્યા બાદ ગયા વર્ષના સપ્‍ટેમ્‍બર માસ દરમ્‍યાન એક વહીવટી હૂકમ બહાર પાડીને આ ડાકાના પ્રોગ્રામને રદ કરતું જાહેરનામુ બહાર પાડતા તમામ લોકો વિપરિત પરિસ્‍થિતિમાં મુકાઇ જવા પામ્‍યા હતા.